open-index/open-wikipedia-markdown huggingface dataset:
Bašňa na Naberežnoj

náhľad|vpravo|250px|Bašňa na Naberežnoj
**Bašňa na Naberežnoj** je komplex troch administratívnych budov v Moskve. Výstavba prebiehala počas rokov 2004 — 2007. Skladá sa z 3 častí.

* Blok A je vysoký 85 metrov a má 17 poschodí. Dokončený bol v roku 2004.
* Blok B je vysoký 127 metrov a má 27 poschodí. Dokončený bol v roku 2005.
* Blok C bol dokončený v roku 2007. Je vysoký 268.4 metrov - táto 59 poschodová budova (bez 5 podzemných poschodí) bola po dokončení najvyššia budova v Európe. Tento štatút bude mať až do dokončenia komplexu Gorod Stolic, tiež v Moskve.

## Iné projekty

Kategória:Mrakodrapy v Moskve
Kategória:Architektúra z 2007
Sirion

**Sirion** môže byť:
*iný názov vrchu Hermon
*Daihatsu Sirion (automobil od spoločnosti Daihatsu)
*rieka z príbehov J. R. R. Tolkiena, pozri Sirion (rieka)
*internetové kníhkupectvo pôsobiace na Slovensku, pozri Kníhkupectvo Sirion
Vinár (obec v Maďarsku)

**Vinár** je obec v Maďarsku vo Vesprémskej župe v obvode Pápa.

Má rozlohu 460 ha a žije tu 254 obyvateľov (2007).

Kategória:Obce v Maďarsku
Arachova

[thumb|Ľudová slávnosť [Svätý Juraj|Sv. Juraja v **Arachove**]]
**Arachova**, , je mesto v Grécku, v kraji západná Boiótia, blízko kraja Fokida. Žije tu okolo 4 000 ľudí. Je to tradičná grécka dedina s tradičnou kamennou pevninskou gréckou architektúrou. Je to aj turistické centrum, kvôli architektúre, tradičným rodinným tavernám a známym gréckym lyžiarskym centrom.

## Geografia
Arachova sa nachádza pri pohorí Parnassos (Gkionas) a pri rieke Pleistos (Xeropotamos), 12 kilometrov od mesta Delfy, blízko mesta Amfissa.

## Dejiny
Územie mesta je obývané už od predgréckej doby, je tu doložené neolitické sídlisko a oblasť bola osídlená aj v mykénskej dobe. Homér uvádza, že na mieste dnešného mesta existovalo mesto Anemoreia. V antike bolo osídlené Dórskymi Grékmi. Boli tu mestá Anemoria a neďaleké Kyparissos, súčasť kraja Fokida. 
Počas Byzantskej doby tu bolo malé mesto menom Panias, stál tu kostol. V 7.-9. stor. tu sídlili Slovania, ktorí sa neskôr pomiešali s Grékmi. Mesto Arachova však vzniklo až v 13. stor. počas nadvlády európskych feudálov, kedy sa spojili miestne menšie obce pod menom *Petritis*, niekedy počas tureckej doby bolo prijaté meno *Arachova*.
Meno Arachova môže byť slovanského pôvodu, od slova *arach* (orech), alebo gréckeho pôvodu od slova *rachi* (vrch), keďže mesto je postavené na vrchu. Podľa niektorých informácii bolo mesto v 19. stor. známe ako *Rachova* (*rachi=vrch*), či *Rachotopos* (horské miesto). Je viac pravdepodobné, že meno je grécke, keďže sa zaužívalo až v tureckej dobe, kedy tu už Slovania stáročia nežili. Ale v Grécku existujú ďalšie dediny nesúce slovanské toponymum *Arachova*, napr. Lakónska Arachova. 
V roku 1826, počas Gréckej vojny za nezávislosť tu Gréci, pod vedením Jeorjosa Karaiskakisa porazili tureckú armádu Mustafabeia.

## Súčasnosť
Mesto je dnes známe svojim zimným strediskom, nachádza sa tu lyžiarske centrum, jedno z najznámejších zimných centier Grécka. Patrónom mesta je Svätý Juraj (Agios Georgios), na počesť ktorého sa tu každoročne konajú veľké oslavy. Slávnosť svätého Juraja je známa po celom Grécku, jej pôvod je ešte predkresťanský a láka množstvo turistov z rôznych končín Grécka. O tejto slávnosti existuje aj ľudová pieseň *Na´imun stin Arachova na do to panyjiri (Keby som bol v Arachove a videl slávnosť)*. Arachovu navštevujú aj zahraniční turisti od starovekého mesta Delfy, spoznať tak tradičnú novogrécku vidiecku architektúru.
Okrem tradičných kamenných domov je v meste veža s hodinami a Chrám Sv. Juraja z 19. stor., či pomník gréckemu hrdinovi Jeorjovi Karaiskakisovi.
Arachovu navštívili Aristotelis Onasis, Maria Callas a Jacqueline Kennedyová-Onassisová.

## Zdroj
* Ελλάδα, αναμέσα στο μυθό και την ιστορία/Μαρία Μαυροματάκη, Φωτεινή Σβάρνα/Χαϊτάλής, 2006

Kategória:Mestá v Grécku
Post-it

right|thumb|Lístok Post-it
**Post-it** sú naliepacie lístky papiera určené na dočasné nalepenie do dokumentu alebo na akýkoľvek iný povrch. Lístky majú pozdĺž jedného okraja nanesenú vrstvu špeciálneho lepidla, ktoré umožňuje odstránenie a opätovné nalepenie lístočka. Do roku 1990 mala patent na lístočky Post-it spoločnosť 3M, odvtedy ich vyrábajú aj iné spoločnosti.

Pôvodcom vynálezu lístkov bol Arthur Fry, ktorý použil lepidlo citlivé na tlak z laboratória svojho kolegu Spencera Silvera.

## Iné projekty

Kategória:Kancelárske potreby
Triumf-Palas

náhľad|300px|Triumf-Palas 
**Triumf-Palas** () je výšková budova v&nbsp;Moskve a najvyššia obytná budova v&nbsp;Európe. Je vysoká 264,1&nbsp;m, má 57&nbsp;nadzemných poschodí a 1000&nbsp;bytov. Až do roku 2007 bol Triumf-Palas najvyššou budovou v&nbsp;Európe, keď jeho prvenstvo nahradil mrakodrap Bašňa na Naberežnoj. V&nbsp;súčasnosti je druhou najvyššou (dokončenou) budovou v&nbsp;Moskve. Výstavba mrakodrapu prebiehala v&nbsp;rokoch 2001-2005. Vrchol veže je vysoký 48,3&nbsp;m.

## Iné projekty

## Externé odkazy
* skyscraperpage.com Triumph Palace 

Kategória:Mrakodrapy v Moskve
Kategória:Architektúra z 2005
Trpasličia eliptická galaxia

**Trpasličia eliptická galaxia** (dEs) sú eliptické galaxie, ktoré sú oveľa menšie ako ostatné. Ich označenie je **dE**, sú dosť časté v skupinách galaxií a kopách. Väčšinou sú sprievodcami iných galaxií.

## Príklady
Jedným z najbližších eliptických trpaslíkov je galaxia M110 (tiež známa ako NGC 205), ktorá je satelitom galaxie Andromeda. Bola objavená francúzskym lovcom komét Charlesom Messierom v roku 1773. Až do roku 1944 to bola jediná známa trpasličia eliptická galaxia, no potom Walter Baade potvrdil, že NGC 147 a NGC 185 sú členy Miestnej skupiny galaxií a to tým, že ich oddelil od jednotlivých hviezd.  V roku 1950 boli tieto galaxie objavené aj v Kope galaxií Panna a Kope galaxií Formax.

## Porovnanie s veľkými eliptickými galaxiami
Trpasličie eliptické galaxie majú modrú Absolútnu hviezdna veľkosť v rozsahu -18 mag < M < -14 mag, ktorá je slabšia ako pri veľkých eliptických galaxiách. Zatiaľ čo povrchový jas veľkých eliptických galaxií je dobre popísaný v Hubblovej schéme, dEs majú exponenciálne klesajúci povrchový jas.

## Dve hypotézy pôvodu
Trpasličie eliptické galaxie môžu byť prvotnými objektami. Podľa v súčasnosti preferovanej teórie Modelu Lambda-CDM, malé objekty (skladajúce sa z temnej hmoty a plynu) sú prvé, ktoré sa formujú. Kvôli ich vzájomnej gravitačnej príťažlivosti sa niektoré objekty zrazia a spoja, čím vytvoria viac masívnejšie objekty. Nasledujúce ďalšie zrážky vedú k vytvoreniu ešte masívnejších objektov. Tento proces splynutia sa v galaxiách deje aj dnes a nazýva sa "*hierarchické splývanie*". Ak je táto hypotéza správna, tak trpasličie galaxie môžu budovať časti dnešných obrovských galaxií.

Alternatívna hypotéza hovorí, že dEs môžu byť pozostatkami špirálových galaxií, ktoré mali malé množstvo objektov, a získali zaguľatený tvar kvôli opakovaným gravitačným interakciám s obrovskými galaxiami vo vnútri kopy galaxií. Tento proces zmeny morfológie galaxie interakciou sa nazýva "*galaktické týranie*". Dôkazy pre túto novšiu hypotézu boli objavené na hviezdnych diskoch a špirálových ramenách špirálových galaxií. Podľa tejto hypotézy sú disky a ramená upravenou verziou pôvodných hviezdnych diskov a ramien. Podobne malé zvyšky diskov a ramien sa nachádzajú v "*týraných*" dEs.

## Pozri aj
* Trpasličia galaxia
* Trpasličia sférická galaxia
* Eliptická galaxia
* Hubblova schéma
* Nepravidelná galaxia

## Zdroj
Eva Rysová

**Eva Rysová** (vyd. Suchánková; * 16. august 1932, Hajnáčka – † 12. október 2023) bola slovenská herečka.

Študovala na gymnáziu v Lučenci a v roku 1955 vyštudovala na VŠMU v Bratislave.

Do roku 1960 hrala v Armádnom divadle SNP v Martine. Jej prvou rolou bola Hanka v hre *Pacient 113*. V rokoch 19601965 pôsobila v Krajskom divadle v Trnave a v Krajskom divadle v Nitre (dnes Divadlo Andreja Bagara). V roku 1966 sa stala členkou divadla Nová scéna. Za roky strávené v divadle stvárnila množstvo žánrovo i charakterovo rozmanitých postáv.

Do roku 2012 vyučovala umelecký prednes a javiskovú reč na Cirkevnom konzervatóriu v Bratislave. Venovala sa aj práci v televízii, dabingu a rozhlase.

## Filmografia
* 1968: *[[Pomsta starej dámy alebo na každého raz dôjde]]*
* 1969: *[[Portrét Doriana Graya (film)]]*
* 1972: *[[V stolnom meste Kyjeve]]*
* 1972: *[[Tkáčka Maruška]]*
* 1973: *[[Prípad krásnej nerestnice]]*
* 1974: *[[Rudienka]]*
* 1976: *[[Americká tragédia (film)|Americká tragédia]]*
* 1977: *[[Vzkriesenie Míny]]*
* 1977: *[[Vládca Oidipus]]*
* 1978: *[[Bambusová dievčina]]*
* 1979: *[[Olejkár (film)]]*
* 1979: *[[Moment kritického zaťaženia]]*
* 1980: *[[Toto leto doma]]*
* 1980: *[[O troch tulákoch]]*
* 1984: *[[Rozprávky pätnástich sestier]]*
* 1984: *[[Lásky dar]]*
* 1984: *[[Kto chce získať princeznú]]*
* 1985: *[[Zapomeňte na Mozarta]]*
* 1986: *[[Chlapec do náručia]]* (TV seriál)
* 1986: *[[Eygletiérovci]]*
* 1986: *[[Poznám takú bylinku]]* (TV film)
* 1987: *[[Daniela (film)]]*
* 1988: *[[Zázračná ihla]]*
* 1988: *[[Prípad poručíka Seeborna]]*
* 1989: *[[V meste plnom dáždnikov]]*
* 1990: *[[Puto najsilnejšie]]*
* 1991: *[[Mastný hrniec]]*
* 1993: *[[Doloroso]]*
* 1994: *[[O Zorali a dvoch bratoch]]*
* 1994: *[[O krásnej strige]]*
* 1996: *[[Suzanne (film z roku 1996)|Suzanne]]*
* 2009: *[[Profesionáli (slovenský seriál)|Profesionáli]]*
* 2009: *[[Ordinácia v ružovej záhrade]]* (Macháčová)
* 2010: *Orest z rodu čarodejníkov* – rozprávka, Slovenská televízia 2010
* 2011: *[[Dr. Ludsky]]*
* 2013: *[[Búrlivé víno]]* (Anna Roznerová)
* 2013: *[[Sekerovci ]] sitkom*

## Dabing
* 1989 – 1990: *[[Jednoducho Mária]]* – Matilde Carreñová
* 1991 – 1992: *[[Manuela]]* – Mercedes (Marcela) Verezzová
* 1996 – 1997: *[[Kráľ dobytka]]* – Judite
* 1997 – 1998: *[[Pohľad ženy]]* – Elena Sáenz vda. de Domínguez
* 2001: *[[Votrelkyňa]]* – Rosalía Bracho vda. de Limantour

## Referencie

## Externé odkazy
* 

Kategória:Osobnosti z Hajnáčky
Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Členovia Slovenského komorného divadla
Kategória:Nová scéna
Kategória:Absolventi Vysokej školy múzických umení
Daniil Leonidovič Andrejev

**Daniil Leonidovič Andrejev**,  (* 2. november 1906, Berlín – † 30. marec 1959, Moskva) bol ruský spisovateľ, básnik a mystik rusko-ukrajinského pôvodu.

## Život
Daniil Andrejev bol synom Leonida Andrejeva, významného ruského spisovateľa, a Alexandry Veligorskoy, pra-neter slávneho ukrajinského básnika, dramatika, filozofa, humanista a maliara Tarasa Ševčenka, jeho krstným otcom bol Maxim Gorkij. Jeho otec žil vo Fínsku, po dobu Ruskej revolúcie sa vrátil do Ruska, avšak po jej skončení odišiel späť do Fínska, svojho syna nechal v opatere sestry svojej manželky (jeho manželka zomrela pri pôrode) v Rusku. Na rozdiel od väčšiny vtedajšej ruskej inteligencie bol Daniil Andrejev vychovávaný veľmi nábožensky.

Začal písať už v detstve, a to ako poéziu, tak prózu. Ukončil strednú školu, avšak na vysokú školu nebol prijatý, lebo nemal proletársky pôvod. Živil sa teda ako grafik a výtvarný umelec, vo voľnom čase stále písal.

V roku 1942 bol naverbovaný do Červenej armády, avšak bol v civilnej službe, v priebehu bitky pri Leningrade sa podieľal na preprave zásob cez Ladožské jazero. Po druhej svetovej vojne sa vrátil do civilného života, ale v auguste 1947 bol odsúdený k 25 rokom väzenia za údajnú protisovietsku propagandu a prípravy vraždy J. V. Stalina. Vo väznici roku 1954 utrpel srdcový záchvat, prvú predzvesť onemocnenia srdca, ktoré nakoniec viedlo k jeho smrti.

Medzi rokmi 1947 a 1957 bol uväznený vo Vladimíre, kde mal prvé mystické vízie a kde začal písať svoje hlavné dielo, *Ruža sveta*, ktoré napokon vydal v samizdate v ZSSR. Oficiálne bola v Rusku vydaná až v roku 1991, v Česku až v roku 1996.

## Dielo
Všetky literárne práce, ktoré Andrejev napísal pred rokom 1948, vrátane románu *Pútnici noci* (), opisujúceho autorovu duchovnú opozíciu voči ateizmu a sovietskemu režimu, boli zničené štátnymi inštitúciami ako *„protisovietska literatúra“*. Vo väzení ale Andrejev niektoré svoje staré básne napísal znovu, z Pútnikov noci však napísal len pár stránok. Niekoľko básní bolo tiež zachránených jeho priateľmi, vrátane jeho prvej básne, ktorú napísal v ôsmich rokoch.

Jeho hlavným dielom je mystický spis *Ruže sveta* (po rusky *Роза Мира*), detailne popisujúci mnoho vrstiev duchovných svetov, obklopujúcich svet.

Mimo Ruže sveta napísal rozsiahle básne *Železné tajomstvo* (po rusky Железная мистерия, publikované 1990), *Ruskí bohovia* (Русские боги, v plnom znení publikované 1995) a ďalšie diela.

## Zdroj

Kategória:Ruskí básnici
Kategória:Ruskí spisovatelia
Kategória:Pochovaní na Novodievčom cintoríne
Tasos Bugas

**Tasos Bugas** (, * 1943, Pyrgos, Grécko) je grécky spevák orientálnych štýlov tsifteteli a laiko. Má prezývku *Planitarchis (Vládca sveta)*. 

## Biografia
Narodil sa v roku 1943 v meste Pyrgos na Peloponéze. Začal spievať už v detstve, a ako 16 ročný sa presťahoval do Atén, kde dostal šancu spievať, keď vyhral konkurz v známej spoločnosti Odeon-Parlofon. Jeho kariéra však bola prerušená, kvôli vojenskej službe, Bugas slúžil aj na Cypre. Ako spevák si získal popularitu v 70. rokoch, no najviac bol populárny koncom 80. a v 90. rokoch. Bougas je známy že všade dokáže ľudí primäť k tancu. Jeho piesne sú grécke-orientálne a veľmi melodické v sprievode nástroja buzuki. Naspieval aj niekoľko tradičných ľudových a populárnych (laika) piesní. Témou v jeho piesňach je hlavne úspech, peniaze a ženy. V najznámejšom albume s názvom *Planitarchis* Bugas v piesňach ako *Ela ston papou (Príď k dedkovi)* paroduje sexuálne aféry prezidenta Billa Clintona. Bougasov typický image sú slnečné okuliare, cigara a oblek, v ktorom stále vystupuje pred kamerami a na koncertoch. Posledný album vydal v roku 2012.

V Grécku je známy aj svojim divokým súkromným životom a aférami so ženami. Bol až 11 krát ženatý a v súčasnosti žije s dvoma ženami súčasne.

## Externé odkazy
*O Planitarchis
*Bougas live

## Zdroj
* Γιώργος Στεφανόπουλος: *100 γνωστοί Έλληνες τραγουδιστές* (Jiorgos Stefanopulos: *100 gnosti Ellines tragudistes*)

Kategória:Narodenia v 1953
Kategória:Grécki folkoví speváci
Polárna prstencová galaxia

[thumb|right|[NGC 4650A, príklad polárnej prstencovej galaxie. FOTO:Hubbleov vesmírny ďalekohľad.]]
**Polárna prstencová galaxia** je typ galaxie, v ktorej vonkajší prstenec plynu a hviezd rotuje okolo pólov galaxie. Predpokladá sa, že tieto polárne prstence sa formujú ak na seba dve galaxie gravitačne pôsobia. Jednou možnosťou je, že z jednej galaxie je odtrhnutý materiál slapovými silami, z ktorého sa  potom vytvorí polárny prstenec. Druhou možnosťou je, že sa menšia galaxia ortogonálne zrazí s plochou rotácie väčšej galaxie, pričom z menšej galaxie sa vytvorí štruktúra polárneho prstenca.

NGC 2685, NGC 4650A, A 0136 -0801 a ESO 415 -G26 boli prvé štyri galaxie identifikované ako polárne prstencové galaxie. Polárne prstence sa nachádzajú približne u 0,5 % šošovkových galaxií a predpokladá sa, že asi 5 % šošovkových galaxií mohlo obsahovať polárny prstenec počas určitého obdobia svojej existencie.

## Pozri aj
* Prstencová galaxia
* Interagujúca galaxia

## Externé odkazy
*  APOD: 10. máj 1999 - Polárna prstencová galaxia NGC 4650A 
* Spojenie dvoch galaxií do jednej - Hubble 
* Bod v temnej hmote  

## Zdroj

Kategória:Prstencové galaxie
NGC 4650A

**NGC 4650A** je polárna prstencová galaxia, ktorá sa nachádza v súhvezdí Kentaur. Často je zamieňaná za špirálovú galaxiu NGC 4650, ktorá ma takmer rovnakú polomerovú vzdialenosť ako NGC 4650A. Skutočná vzdialenosť medzi obidvoma galaxiami je iba 6x optický polomer NGC 4650.

## Externé odkazy
* Hubble: foto a popisy 

Kategória:Súhvezdie Centaurus
0042951
Kategória:Prstencové galaxie
Prázdnota (astronómia)

**Prázdnota** je v astronómii prázdne miesto medzi vláknami galaxie, je to najväčšia štruktúra vo vesmíre, ktorá obsahuje veľmi málo alebo žiadne galaxie. Prázdnoty majú väčšinou priemer  od 11 do 150 megaparsekov. Jednotlivé veľké prázdnoty, definované absenciou superhviezdokôp, sa občas nazývajú superprázdnoty. Prázdnoty, ktoré sa nachádzajú v hustom prostredí, sú menšie ako tie v redšom prostredí. 

## Zoznam prázdnot
Zoznam z roku 1994 obsahuje 27 super prázdnot do vzdialenosti 740 Mpc.

Nenachádzajú sa vo vyššie zobrazenej tabuľke:
* Prázdnota Kozorožec
* Prázdnota Eridanus alebo "*Veľká prázdnota*" objavená 24. augusta 2007 observatóriom National Radio Astronomy Observatory. Táto prázdnota, ak je skutočná, bude oveľa väčšia ako ostatné prázdnoty, s priemerom 300 h-1Mpc a vo vzdialenosti 1800–3000 h-1 Mpc.

## Prázdnoty

## Mapa

## Pozri aj
* Kozmológia

## Externé odkazy
* Vesmír - Prázdnoty 
* Animácie prázdnôt  
* Vizualizácia blízkych veľkých štruktúr 

## Zdroj


Kategória:Vesmír
Bakalár umenia

**Bakalár umenia** (**BcA.**)  je akademický titul, ktorý sa udeľuje v Česku absolventom prvého (bakalárskeho) stupňa vysokoškolského štúdia v umeleckých študijných programoch. Na Slovensku sa tento titul neudeľuje a absolventom umeleckých odborov sa udeľuje titul Bc.
BcA. je približne ekvivalentný zahraničnému Bachelor of Fine Arts (BFA).

Kategória:Vysokoškolské tituly
Účtovník (Mafstory)

**Účtovník** je názov prvej epizódy prvej série slovenského seriálu Mafstory.

Vôbec prvá epizóda nás vedie do prostredia slovenskej mafie v neznámom mestečku na juhu Slovenska pri Veľkom Mederi , a to priamo do jednej mafiánskej rodiny, kde sa práve hľadá nový účtovník. Rudy Molnár, „mozek“ rodiny, posiela svoju pravú ruku Banána hľadať nového účtovníka. Pipina, Rudyho neter chodí s Banánom. Do rodiny prichádza hosť, ktorý rozvíri hladinu medzi jej členmi...

## Príbeh

Príbeh začína v Molnárovskej vile. Rudy, Banán a Prco sedia v obývačke a Rudy premýšľa. Nemá dobrú náladu lebo sa rodine míňajú účtovníci, a potom sa nemá kto starať o papiere. Poverí preto Banána, aby našiel vhodného účtovníka do rodiny. Teta Márgit zatiaľ navštívi Pipinu v posilňovni a snaží sa ju presvedčiť, aby sa dala dokopy s Banánom. Pipina však odmieta. Banán príde za Rudym a pýta sa ho ako to myslel s tým účtovníkom. Rudy mu to zas vysvetlí a pošle ho preč. Banán otravuje Pipinu v jej izbe a keď zistí, že nič nebude, tak ju posiela za Rudym aby mu povedala, že ma pre neho "niečo veľké". To niečo sú dvaja "účtovníci", svalnaté gorily, ktoré Banán priniesol aby sa starali o "účty".

Do vily prichádza účtovník. Predstaví sa ako Milan Brezík, účtovník, ktorý prichádza na inzerát. Myslí si, že prišiel do firmy, ktorá obchoduje s tropickým ovocím, keďže Banán nazval firmu „Banán a spol“. Rudymu sa Milanko zapáči, pretože na neho pôsobí inteligentne a prijme ho do rodiny ako nového účtovníka.
Milanko má rozhovor s Banánom o rodine. Po chvíli chce odísť, no Rudynko mu dá ponuku, ktorá sa neodmieta.

Pipina začne baliť Milana a ten jej rozpráva o kvetoch. Keď príde Banán, začne žiarliť a zoberie Milanka do posilňovne kde už čaká Prco. Spolu rozmýšľajú čo s účtovníkom urobia. Banánovi telefonuje mama. Po rozhovore sa rozhodne, že Milana dobije bejzbalkou. Pipina uteká za Rudym a povie mu, že Banán chce zabiť Milana. Rudy na to najprv kašle, ale keď mu Pipina povie, že to nažaluje mamičke Evelyn, Rudyho sestre, Rudy súhlasí, že Milanka zachráni. Potom Banánovi vysvetlí, že má nechať Milana na pokoji.
Na konci pošle Banán Prca pre výpalné s faktúrou namiesto s bejzbalkou. Prco si faktúru nalepí na bejzbalku a ide vypalovať.   

Kategória:Epizódy seriálu Mafstory
Južná miestna superprázdnota

**Južná miestna superprázdnota** je veľká, prázdna oblasť vesmíru, bez galaxií, známa ako prázdnota.

Nachádza sa hneď vedľa Miestnej superkopy galaxií, v ktorej sa nachádza naša Mliečna cesta. Jej stred sa nachádza vo vzdialenosti 96&nbsp;Mpc a v priemere má 112&nbsp;Mpc naprieč najužším smerom.

## Pozri aj

* Prázdnota (astronómia)

Kategória:Prázdnoty (astronómia)
Severná miestna superprázdnota

**Severná miestna superprázdnota** je veľká, prázdna oblasť vesmíru, zbavená galaxií, známa ako prázdnota.

Nachádza sa medzi Miestnou superkopou galaxií a Superkopou Koma a Superkopou Herkules. Nachádza sa v nej malý galaktický systém a kopy galaxií, ale väčšinou je prázdna. Jej stred sa nachádza vo vzdialenosti 61 Mpc a v priemere má 104 Mpc naprieč najužším smerom.

## Pozri aj
* Prázdnota (astronómia)

## Externé odkazy

* Štruktúra superprázdnôt: Hierarchia prázdnôt v Severnej Miestnej Superprázdnote  

Kategória:Prázdnoty (astronómia)
RCW 103

**RCW 103** je pozostatok supernovy, ktorá je približne 2&nbsp;000 rokov stará a obsahuje zdroj röntgenového žiarenia 1E 161348-5055 v jej centre. Nachádza sa vo vzdialenosti 10&nbsp;000&nbsp;ly v súhvezdí Pravítko v galaxii Mliečna cesta s rektascenziou 16h 17m 30s a deklináciou -52° 02′. Supernova bola objavená v roku 1974 a nachádza sa na galaktických súradniciach G.332.42-00.36. 

## Externé odkazy
* Záhadný objekt po supernove 

## Zdroj

kategória:Supernovy
Kategória:Astronomické objekty objavené v roku 1974
Kategória:Súhvezdie Pravítko
Kategória:Pozostatky supernov
103
Šnapser

**Šnapser** alebo **šnapsel** je kartová hra typická pre stredoeurópsky priestor. Hrá sa so sedmovými kartami. Môžu ju hrať dvaja, traja alebo štyria hráči; podľa toho sa rozdá po osem, resp. po 6 kariet. Pokiaľ hrajú dvaja, alebo traja, rozdáva sa po 8 kariet. Hráčovi, ktorý dostal prvý karty sa dajú iba prvé 4, a z nich si vyberie tromfa. Ak sa hráč nevie rozhodnúť, tromf bude znak z piatej karty hráča. Po určení tromfa si hráč doberie štyri karty. V prípade hry dvoch hráčov sa zvyšných osem kariet na dobu trvania jednej hry odloží bokom.

Ak hrajú štyria hráči, rozdáva sa po šiestich kartách, pričom hráč, ktorý dostáva prvý tri karty (tzv. forhont) volí nielen farbu tromfa, ale aj spoluhráča - tak, že zahlási najvyššiu kartu z tromfovej farby, ktorú nemá, nie je to však pravidlo. Môže aj inú, ale tromfovej farby - napr. zelená desiatka - znamená, že zeleň je tromf a ten, kto má zelenú desiatku hrá so mnou. Hráč, ktorý túto kartu má, nesmie to oznámiť, a najavo to vyjde až v priebehu hry. Pokiaľ táto karta nebola vynesená, hra nemôže skončiť, aj keď niektorá strana dosiahla 66 bodov.

Táto hra sa hrá bez sedmičiek a osmičiek. Karty sú bodovo hodnotené nasledovne: deviatka 0, dolník 2, horník 3, kráľ 4, desiatka 10 a eso 11. Zmyslom hry je nahrať hodnotu 66 bodov, prípadne sa hrá durch. 

Musí sa ctiť farba a musí sa prebíjať (ak hráč 1 vyloží napr. zeleného dolníka, druhý hráč musí vyložiť - priznať kartu danej farby, a pokiaľ je to možné, prebiť hráča 1. Ak druhý hráč nemá kartu danej farby, musí použiť tromfa. Tromf vždy prebije. Pokiaľ hráč nemá ani tromfa, tak použije akúkoľvek kartu).Ak má hráč horníka a kráľa tej istej farby, môže na začiatku svojho ťahu využiť "štyridsiatku", resp. " dvadsiatku", a to tak, že vyloží jednu kartu z tejto dvojice, ktorá musí byť vynesená ako prvá v štichu/zdvihu. Taktiež musí hráč vyhlásiť "40", resp. "20" a ukázať druhú kartu z dvojice. Ak je dvojica tromfová, hráčovi sa pripočíta 40 bodov a vyhlási "40". Nemusia sa odohrať všetky štichy, ak skôr jedna strana dosiahne 66 bodov – táto povie „dosť“ a nehrá sa ďalej. Pokiaľ sa pomýlil vyhlasovateľ „dosť“, vyhrala protistrana. Hráč môže vyhrať aj vtedy, keď posledný štich zoberie on, aj keď nemá hodnotu 66. Akýkoľvek hráč má právo pred prvým zdvihom vyhlásiť vyššiu hru, tzv. "za dvanásť" (nahrá 66 bodov v jednom rade bez straty štichu). Taktiež môže vyhlásiť "durch" - musia sa odohrať všetky štichy, a všetky hráč získa. Hráč ktorý nezačína prvý, môže pred prvým štichom vyhlásiť "kontra", čo znamená, že si je istý, že vyhrá.Niekedy sa môžu hráči dohodnúť, že červeň bude za dvojnásobok, tzv. drahší (podoba s mariášom), prípadne sa môže meniť poradie kariet, pokiaľ sa hrá veľký.

Hrával sa tzv. desaťhalierový mariáš. Jednotlivé hry (dvanásť, durch, kontra) majú rôzne hodnoty, zvyčajne to závisí od miestnych zvyklostí.

Kategória:Kartové hry
FK Železiarne Podbrezová

**FK ŽP Šport Podbrezová**, celým názvom *Futbalový oddiel Železiarní Podbrezová Šport Podbrezová, akciová spoločnosť* je slovenský futbalový klub so sídlom v Podbrezovej. Akciová spoločnosť je z 99,80% vlastnená Železiarňami Podbrezová. Od sezóny 2022/2023 pôsobí vo Fortuna lige. 

## Jednotlivé sezóny klubu

### 2013/2014
V sezóne 2013/2014 si tím vybojoval historický postup do prvej slovenskej ligy. Tím vedený trénerom Jaroslavom Kentošom to dokázal aj napriek nie veľmi dobrému úvodu sezóny. Potom však už bez výraznejšej straty nechali za sebou všetky tímy v druhej lige. Zásluhu na úspechu majú všetci. Oporami tímu boli celú sezónu Vratislav Greško, Blažej Vaščák, Ivan Minčič, Ľuboš Kupčík či kapitán Jozef Hanák.

### 2014/2015
Podbrezová sa predstavila vo Fortuna lige, teda najvyššej slovenskej lige po prvýkrát v histórii. Jasným cieľom, ktorý sa následne aj podarilo splniť bola záchrana. Klub skončil so ziskom 29 bodov na 11. mieste tabuľky, horšie na tom bola len FK Dukla Banská Bystrica (22 bodov). Najlepším strelcom tímu bol so 7 gólmi Blažej Vaščák.

### 2015/2016
Po záchrane v minulej sezóne mali "železiari" pred sebou ďalší rok medzi slovenskou futbalovou elitou. Sezónu ukončili na 8. mieste so ziskom 37 bodov. Najviac gólov za tím dali hneď 3 hráči. Pablo Podio, Andrej Rendla a Patrik Vajda (všetci traja dali 5 gólov).

### 2016/2017
Sezóna 2016/2017 bola pre Podbrezovú historicky najúspešnejšia. Klub zažil famózny úvod sezóny, a po menej stabilných výkonoch v jarnej časti mu účasť v predkolách Európskej ligy UEFA ušla len o 2 body. "Železiari" ukončili sezónu na 5. mieste so 45 bodmi. Najlepším strelcom tímu bol so 7 gólmi Holanďan Endy Bernadina.

### 2017/2018
V danej sezóne sa Podbrezovčanom priveľmi nedarilo, zachrániť sa ale dokázali. Po základnej časti mali na konte 20 bodov, po tej nadstavbovej 38. Sezónu ukončili na 9. mieste tabuľky. Endy Bernadina sa opäť stal najlepším strelcom tímu, tentokrát strelil 5 gólov.

### 2018/2019
Podbrezovčania vstupovali do tejto sezóny ako takzvaný "čierny kôň" súťaže. Po základnej časti ale veľká zmena oproti minulému roku neprišla, podarilo sa získať len o bod viac. V skupine o udržanie to mala byť pohodová jazda a udržanie sa v najvyššej súťaži. Opak bol však pravdou. Podbrezová získala v nadstavbe len 8 bodov. Vyhrala len zápas, ktorý jej už nič neriešil a v zvyšných 9 zápasoch 5-krát remizovala a 4-krát prehrala. So ziskom 29 bodov sa umiestnila na poslednom 12. mieste a zostúpila do druhej najvyššej slovenskej ligy.

## Aktuálna súpiska

 *(na hosťovaní z [[SK Sigma Olomouc]])*

 12px|Kapitán klubu

## Referencie

## Externé odkazy
*Oficiálna stránka klubu
*Facebook klubu

Podbrezová
Kategória:Futbalové kluby založené v 1920
Poslanec Európskeho parlamentu

**Poslanec Európskeho parlamentu** (anglicky *Member of the European Parliament*, skrátene *MEP*, inak označovaný aj ako europoslanec) je člen Európskeho parlamentu, jedinej inštitúcie Európskej únie s priamo volenými zastupiteľmi. Poslanci pochádzajú zo všetkých členských štátov EÚ. 

## Počet poslancov
V parlamente oficiálne zasadá 720 poslancov plus predseda. Tento počet sa však v priebehu volebného obdobia môže znížiť - napríklad v prípade smrti alebo odstúpenia poslanca jeho miesto neobsadzuje žiadny náhradník, ani sa nekonajú doplnkové voľby. Každý členský štát má presne stanovený počet poslancov v závislosti od počtu obyvateľov. Podľa tohto prerozdelenia najviac kresiel, 96, prislúcha Nemecku, štáty s najmenším zastúpením sú Malta, Luxembursko, Cyprus a Estónsko, ktoré majú po 6 poslancov. 

Slovensku podľa Zmluvy z Nice prináleží 13 europoslancov. Avšak v prvom volebnom oobdobí po svojom vstupe do EÚ, t.j. 2004-2009, malo Slovensko 14 europoslancov, pretože v tom čase ešte Rumunsko a Bulharsko nevstúpilo do EÚ a väčšina im prináležiacich kresiel bola prerozdelená medzi ostatné členské štáty.

Ako dôsledok tzv. brexitu bude mať Slovensko od volebného obdobia 20192024 trvale 14 europoslancov. Vyplýva to z dohody Európskeho parlamentu o prerozdelení časti uvoľnených kresiel Spojeného kráľovstva medzi zostávajúce členské štáty. Zároveň sa zníži celkový počet poslancov Európskeho parlamentu zo 751 na 705.

## Voľba poslancov
Voľby sa konajú každých 5 rokov a to od roku 1979. Predtým boli členovia Európskeho parlamentu delegovaní spomedzi poslancov národných parlamentov. Jednotlivé členské štáty majú právo určiť si, akým spôsobom sa na ich území bude voliť. Napríklad zatiaľ čo na Slovensku sa do Európskeho parlamentu volí v jednom celoštátnom volebnom obvode, v Spojenom kráľovstve sa volí v 12 krajoch. Voľby sa konajú v rovnaký čas vo všetkých členských štátoch EÚ.

## Zoznam poslancov Európskeho parlamentu za Slovensko
* Volebné obdobie 2004-2009 
* Volebné obdobie 2009-2014 
* Volebné obdobie 2014-2019 
* Volebné obdobie 2019-2024 
* Volebné obdobie 2024-2029 

## Referencie

## Externé odkazy
* Oficiálna stránka Európskeho parlamentu


Kategória:Európsky parlament
Prehľad poslancov Európskeho parlamentu zastupijúcich SR
Hipokampus

náhľad|Hipokampus
**Hipokampus** (iné názvy: **hipokamp**, zriedkavo (nesprávne?): *hippokampus*; lat. *hippocampus*) je dôležitou súčasťou mozgu človeka a ďalších stavovcov. Patrí do limbického systému a hrá dôležitú úlohu pri konsolidácii informácií z krátkodobej pamäti do dlhodobej pamäti a priestorovej orientácie. Ľudia a iné cicavce majú dva hipokampy, jeden na každej strane mozgu (cerebrum). Hipokampus je úzko spojený s mozgovou kôrou a u cicavcov sa nachádza v mediálnom temporálnom laloku (strednom spánkovom laloku). 

Pri Alzheimerovej chorobe je hipokampus jednou z prvých častí, kde dochádza k poškodeniu. Poruchy pamäti a dezorientácia sa objavia ako prvé príznaky Alzheimerovej choroby. Poškodenie hipokampu môže byť spôsobené aj nedostatočným okysličením (hypoxia). Aj iné ochorenia ako sú encefalitída, meningitída alebo mediálna temporálna epilepsia (stredná spánková epilepsia) môžu narúšať činnosť hipokampu. Ľudia s rozsiahlym poškodením nie sú schopní udržať si nové spomienky. 

## Úloha v pamäti
Psychológovia a neurológovia všeobecne súhlasia, že hipokampus hrá dôležitú úlohu pri tvorbe nových spomienok (epizodická alebo autobiografická pamäť). Hipokampus je taktiež dôležitý pri zapamätaní si často využívaných informácií (faktom), teda naučených schopností, ktoré nie je ľahké zmeniť. Hipokampus však neovplyvni iné druhy pamäti ako napríklad pamäť, ktorá je schopná učiť sa novým zručnostiam (hranie na hudobný nástroj). 

Kategória:Mozog
Ostrów Lednicki

náhľad|vpravo|Pozostatky kostola na ostrove.
náhľad|vpravo|Pozostatky paláca s kaplnkou v popredí.
náhľad|vpravo|Pozostatky paláca.

**Ostrów Lednicki** () je názov ranostredovekej archeologickej lokality, ktorá sa nachádza na rovnomennom ostrove na jazere Lednica vo Veľkopoľskom vojvodstve v Poľsku. Je jedným z najdôležitejších miest v histórii Poľska. Za panovania Meška I. a Boleslava Chrabrého tu bolo jedno z hlavných obranných a administratívnych stredísk Poľska. Ostrov ležal blízko dôležitého strategicko-obchodného pozemného ako aj vodného koridoru medzi mestami Poznaň a Gniezno v centre kmeňa Poľanov. Zachovali sa tu pozostatky hradiska a najstaršej predrománskej architektúry v Poľsku. Palácovo-sakrálna stavba s nádržami na krst a samostatne stojaci cintorínsky kostol s hrobmi v lodi a prístavkoch. Oba objekty boli postavené v časoch vlády Meška I. (pred rokom 966).

## Archeologické výskumy

### Hradisko

Nachádzalo sa na južnej strane ostrova. Obkolesoval ho drevozemný val s dĺžkou približne 500 m. Jeho súčasná maximálna výška dosahuje 8 m, no dávnejšie mohol dosahovať až 12 m. Na budovu bolo využité drevo z povrchu približne 800 hektárového lesa. Výrazný prekop v severnej časti valu označuje miesto dávnej vstupnej brány zo strany podhradia. Vo vnútri hradiska sa nachádzajú pozostatky dvoch budov. Paláca s kaplnkou (južne) a cintorínskeho kostola (severne). Palác a k nemu z východnej strany prináležiaca kaplnka s priemerom 11,5 m boli vybudované v rovnakom čase, okolo 963 až 966 roku, z miestneho skalného materiálu štiepaného na ploské platničky a spájaného sadrou.

## Iné projekty

## Zdroj
* 

Kategória:Archeologické lokality v Poľsku
Kategória:Powiat gnieźnieński
Kategória:Slovania
Kate Winsletová

**Kate Elizabeth Winsletová**, CBE (neprechýlene Kate Elizabeth Winslet; * 5. október 1975, Reading, Berkshire, Anglicko) je anglická herečka. Je držiteľkou Oscara, troch cien BAFTA, BIFA Award, štyroch Zlatých glóbusov, Ceny Grammy, Primetime Emmy Award, AACTA Award a troch Screen Actors Guild Awards. Je jednou z mála herečiek, ktorá vyhrala tri zo štyroch hlavných amerických ocenení. V roku 2012 jej bol udelený Čestný César.

## Život
Kate Elizabeth Winsletová sa narodila v Readingu, Berkshire v Anglicku. Má dve sestry, Beth a Annu a jedného brata, Jossa. Keď mala 11 rokov, začala študovať drámu na Redroofs Theatre School. V 12 rokoch sa objavila v televíznej reklame na cereálie. Počas dospievania sa objavila vo viac ako 20 divadelných inscenáciách Starmaker Theatre Company, vrátane hlavných úloh ako je Miss Hannigan v Annie alebo matka vlčica z Knihy džunglí. 
náhľad|281x281bod|Winsletová, tehotná so svojím tretím dieťaťom, 2013

## Filmografia

## Referencie


## Iné projekty

## Externé odkazy
* 
* 

## Zdroj

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon v miniseriáli alebo televíznom filme
Kategória:Držiteľky ceny BAFTA za najlepšiu herečku v hlavnej úlohe
Kategória:Držiteľky ceny BAFTA za najlepšiu herečku vo vedľajšej úlohe
Kategória:Držitelia ceny AACTA
Kategória:Držitelia Čestného Césara
Kategória:Držiteľky ceny Emmy za najlepší ženský herecký výkon v miniseriáli alebo televíznom filme
Kategória:Hollywoodsky chodník slávy
Kategória:Osobnosti z Readingu
Kategória:Držitelia Screen Actors Guild Award
Kategória:Rozprávači audiokníh
Frankenstein (rozlišovacia stránka)

**Frankenstein** môže byť:
* román Frankenstein
* film Frankenstein (film Kevina Connora)
* film Frankenstein (film Marcusa Nispela)
* film Frankenstein (film Kennetha Branagha)
Them Crooked Vultures

**Them Crooked Vultures** je hardrocková hudobná superskupina. Tvorí ju trojica hudobníkov Joshua Homme (Queens of the Stone Age), Dave Grohl (Foo Fighters) a John Paul Jones (Led Zeppelin).

Hudobný server *[[NME]]* oznámil, že trojica hudobníkov Homme, Grohl a Jones spolu nahrávali skladby v Los Angeles v júli 2009. 9. augusta 2009 odohrala skupina v Chicagu svoj prvý koncert.

## Zostava
Na prvom koncerte skupiny vystúpila nasledujúca zostava:
* Josh Homme - spev, gitara
* John Paul Jones - basgitara, klávesy, podporný spev
* Dave Grohl - bicie, podporný spev
* Alain Johannes - podporná gitara

## Diskografia
;Štúdiové albumy:
* *[[Them Crooked Vultures (album)|Them Crooked Vultures]]* (2009)

;Single:
* „New Fang“ (2009) 
* „Mind Eraser, No Chaser“ (2009)

## Referencie

## Iné projekty

Kategória:Led Zeppelin
Kategória:Queens Of The Stone Age
Kategória:Foo Fighters
Kategória:Superskupiny
Zucchero

**Adelmo Fornaciari** (* 25. september 1955, Reggio Emilia, Taliansko) známy pod umeleckým menom **Zucchero Fornaciari** alebo len **Zucchero**, je taliansky spevák-skladateľ a hudobník. Jeho umelecké meno znamená v taliančine „cukor“, a zvolil si ho, pretože ho tak v detstve volala učiteľka. Jeho hudba je ovplyvnená žánrami ako je gospel, soul, blues či rocková hudba. Na konte má tiež balady a rytmické R&B-boogie skladby. Je označovaný za „otca talianskeho blues“, pretože tento žáner v Taliansku preslávil. Je jedným z mála európskych umelcov žánru blues, ktorí sa ešte stále tešia z medzinárodného úspechu.

## Diskografia
**Štúdiové albumy**

* *[[Un po' di Zucchero]]* (1983)
* *[[Zucchero & The Randy Jackson Band]]* (1985)
* *[[Rispetto (album)|Rispetto]]* (1986)
* *[[Blue's]]* (1987)
* *[[Oro Incenso & Birra]]* (1989)
* *[[Miserere (album)|Miserere]]* (1992)
* *[[Spirito DiVino]]* (1995)
* *[[Bluesugar]]* (1998)
* *[[Shake (album)|Shake]]* (2001)
* *[[Fly (album)|Fly]]* (2006)
* *[[Chocabeck]]*  (2010)
* *[[La Sesion Cubana]]* (2012)
* *[[Black Cat]]* (2016)
* *D.O.C.* (2019)

**Kompilačné albumy**

* *The Best of Zucchero Sugar Fornaciari's Greatest Hits* (1996)
* *[[Zu & Co.]]* (2004)
* *All the Best*  (2007)
* *Wanted (The Best Collection)* (2017)

## Referencie

## Zdroj

Kategória:Talianski bluesoví speváci
Kategória:Talianski funkoví speváci
Kategória:Talianski gospeloví speváci
Kategória:Talianski popoví speváci
Kategória:Talianski rockoví speváci
Kategória:Talianski souloví speváci
Kategória:Talianski bluesoví gitaristi
Kategória:Talianski funkoví gitaristi
Kategória:Talianski gospeloví gitaristi
Kategória:Talianski popoví gitaristi
Kategória:Talianski rockoví gitaristi
Kategória:Talianski souloví gitaristi
Kategória:Talianski speváci-skladatelia
Kategória:Talianski skladatelia modernej hudby
Rímska republika

**Rímska republika** môže byť:
*obdobie dejín starovekého Ríma, pozri rímska republika (staroveký Rím)
*1145 – 1154: republika vedená Arnoldom Brescijským (pokusy o obnovenie 1252 – 78), pozri rímska republika (Brescia)
*1347: krátkodobá mestská republika zriadená Colom di Rienzom (pokusy o obnovenie 1354), pozri rímska republika (1347)
*1798 – 1799: jedna z tzv. dcérskych republík Francúzska, synonymum: prvá rímska republika, pozri rímska republika (1798)
*1849: krátkodobá republika na čele s triumvirátom Armellini – Mazzini – Saffi, synonymum: druhá rímska republika, pozri rímska republika (1849)
Prázdnota

**Prázdnota** alebo **prázdno** môže byť:
*prázdny priestor
*vlastnosť byť prázdny

**Prázdnota** v astronómii – pozri prázdnota (astronómia).
Šnaps

**Šnaps** môže byť:
*pálenka, liehovina
*citoslovce prudkého odstrihnutia, odrezania
*nesprávne: šnapser
Hrádza (stavba)

**Hrádza** alebo **umelá hrádza** je zemná, oceľová alebo betónová stavba spravidla lichobežníkového prierezu s výrazne prevládajúcim dĺžkovým rozmerom pozdĺž morského pobrežia, vodného toku alebo naprieč vodným tokom slúžiaca na vzdutie vody (priehrada alebo rybničná nádrž), zadržovanie povodní, ochranu okolitých pozemkov pred záplavami, na spevnenie, úpravu a ochranu brehov či splavnenie toku. Podľa inej definície je to len takáto stavba pozdĺž vodného toku (teda okrem priehrad a rybničných nádrží), podľa ďalšej takáto stavba okrem priehrad (pričom v českej terminológii sa aj priehrada zásadne považuje za „hráz“).

## Vplyv na prostredie
Úprava toku vody, či už regulácia brehov toku, alebo vytvorenie priehrady, má komplexné dopady na okolité prostredie. Na území dochádza k hydrologickým zmenám (výška hladiny podzemných vôd) nasledovaným zmenou v rastlinstve a živočíšstve.

Priehradné hrádze spôsobujú ekologickú záťaž najmä zatopením – a tým v podstate zničením – rozsiahlych častí ekosystému. Výstavba priehradných hrádzí sťažuje migráciu niektorých živočíšnych druhov, stabilizácia výšky hladiny rieky pod hrádzou a budovanie regulačných hrádz pozdĺž tokov môže viesť k zániku spoločenstiev prispôsobených na pravidelné záplavy. Prípadné pretrhnutie hrádze môže mať katastrofálne následky pre človeka i prírodu na rozsiahlom území.

## Referencie

## Pozri aj
* Rieka
* Priehradná hrádza
* Vodná elektráreň
* Polder

Kategória:Vodohospodárstvo
Kategória:Vodné diela
Štátny znak Španielska

thumb|Súčasná podoba daná zákonom 33/1981
[thumb|Znak Španielska za [Karol V. (Svätá rímska ríša)|Karola I.]]
[thumb |Znak Španielska za [Filip V. (Španielsko)|Filipa V.]]
thumb | Súčasný štátny znak na pase
**Štátny znak [[Španielsko|Španielska]] ** prešiel zložitým vývojom; je tvorený šiestimi erbmi.

## Štít
V jeho štít sa vyskytujú znaky pôvodne samostatných kráľovstiev (Aragon, Granada, Kastília, León, Navarra a uprostred znak dynastie Bourbon, odvodený od znaku francúzkych kráľov). Znaky Kastílie (*hrady-Castillos*; v tejto oblasti sa vyskytuje veľké množstvo hradov) a Leónu (*lev-leo*) sú dokonca hovoriace.

## Umiestnenie štítu v znaku
Štít spočíva na hrudníku čiernej orlice, ktorá je po stranách obklopená Herkulovými stĺpmi s nápisom *PLUS ULTRA*.

Španielsko
KV

**KV**, **kV**, **Kv**, alebo **kv** môže byť:

* 1000 voltov – 1 kilovolt (kV)
* tanky Kliment Vorošilov – séria ťažkých tankov vyrábaná počas 2. svetovej vojny v ZSSR
* krátke vlny – pásmo komunikačných rádiových vĺn
* kognitívna veda
Zoznam súčasných monarchických štátov

thumb|right|Monarchie vo svete

## [[konštitučná  monarchia|Konštitučné monarchie]]
### Afrika
*   Lesothské kráľovstvo
*   Marocké kráľovstvo

### Amerika
*  Antigua a Barbuda
*  Jamajka
*  Kanada
*  Bahamské spoločenstvo
*  Belize
*  Grenada
*  Svätá Lucia
*  Federácia Svätého Krištofa a Nevisu
*  Svätý Vincent a Grenadíny

### Austrália a Oceánia
*  Austrálsky zväz – parlamentná monarchia
*  Papua-Nová Guinea – kráľovstvo
*  Nový Zéland - parlamentná monarchia
*  Šalamúnove ostrovy
*  Tuvalu

### Ázia
*  Bahrajnské kráľovstvo
*  Bhutánske kráľovstvo
*  Japonské cisárstvo
*  Jordánske hášimovské kráľovstvo
*  Kambodžské kráľovstvo
*  Katarský štát
*  Kuvajtský štát
*  Malajske kráľovstvo – federácia
*  Spojené arabské emiráty
*  Thajské kráľovstvo

### Európa
* 20px Andorrské kniežatstvo – parlamentné kniežatstvo
* 20px Belgické kráľovstvo
* 20px Dánske kráľovstvo
* 20px Holandské kráľovstvo
* 20px Lichtenštajnské kniežatstvo
* 20px Luxemburské veľkovojvodstvo
* 20px Monacké kniežatstvo – parlamentne kniežatstvo
* 20px Nórske kráľovstvo
* 20px Spojené kráľovstvo Veľkej Británie a Severného Írska
* 20px Španielske kráľovstvo
* 20px Švédske kráľovstvo

## [[absolútna monarchia|Absolútne monarchie]]
### Afrika
* 20px Eswatini

### Ázia
*  Brunejsko-darussalamský štát
* 20px Ománsky sultanát – monarchia s poradnou radou
* 20px Saudskoarabské kráľovstvo

### Európa
*  Vatikánsky mestský štát

## Pozri aj
* Monarchia
* Zoznam súčasných vládnucich monarchov

Zoznam
Monarchie
Prstenec A

[thumb|right|[Enckeho medzera prstenca A, ktorá sa zhoduje s obežnou dráhou mesiaca Pan ]]
**Prstenec A** je najvzdialenejší z veľkých svetlých prstencov Saturna. Z jeho vnútornej strany sa nachádza je voľný priestor, *úsek Cassini* a vonkajšia hrana je blízko obežnej dráhy mesiaca Atlas. Prstenec je prerušený Enckeho medzerou so šírkou 22 % šírky prstenca. Užšia Keelerova medzera so šírkou 2 % sa nachádza pri vonkajšom okraji prstenca.

Hrúbka prstenca A sa pohybuje od 10 do  a jeho hmotnosť je 6,2 × 1018 kg (približné hmotnosť mesiaca Hyperion), jeho optická hrúbka sa pohybuje medzi medzi 0,4 a 1,0.

Podobne ako pri prstenci B, na vonkajší okraj prstenca A vplýva dráhová rezonancia, v tomto prípade rezonancia 7:6 s mesiacmi Janus a Epimetheus. Ďalšie dráhové rezonancie tiež rozrušujú špirálovú hrúbku vĺn prstenca A (slabší vplyv majú aj na ostatné prstence). Tieto vlny sú popisované podobnými fyzikálnymi javmi ako špirálové ramená galaxií. V tomto prstenci sa vyskytuje aj špirálové zakrivenie vĺn, ide o priečne vlnenie, ktoré je častejšie ako pozdĺžne vlnenie. 

## Pozri aj

* Prstence Saturna
* Saturn

Kategória:Prstence Saturna
Sam Winchester

**Sam Winchester** je vymyslená postava, ktorú vytvoril Eric Kripke pre televízny seriál **Supernatural** (Hrozba z temnoty). Na televíznych obrazovkách ho stvárňuje herec Jared Padalecki.

## Externé odkazy
*Supernatural Wiki (anglicky)

Kategória:Hrozba z temnoty
Kategória:Fiktívne postavy
Prstenec D

[thumb|right|Sonda Cassini - obrázok [Saturnovho prstenca D. Oveľa svetlejší prstenec C sa nachádza v hornej časti obrázku.]]
**Prstenec D** je najvnútornejší, veľmi tenký prstenec Saturnu. V roku 1980 Voyager 1 zistil vo vnútri prstenca tri prstienky, ktoré boli následne označené ako D73, D72 a D68. o 25 rokov neskôr fotografie *Cassini* ukázali, že D72 sa značne ztenčil a posunul o 200 km k planéte. V medzere medzi prstencom C a D73 sa nachádza vlnová štruktúra s 30 km dlhými vlnami.

## Pozri aj

* Prstence Saturna
* Saturn

Kategória:Prstence Saturna
Prstenec E

[thumb|right|250px|Prstenec E s viditeľným [Saturnovým mesiacom Enceladus. Na južnom póle mesiaca je viditeľná svetlá erupcia.]]
**Prstenec E** je veľmi tenký najvzdialenejší prstenec Saturnu. Začína na obežnej dráhe mesiaca Mimas a končí na obežnej dráhe mesiaca Rhea. Skladá sa z ľadu, kremičitanov, oxidov uhličitých a amoniaku. Na rozdiel od ostatných prstencov, sa skladá viac z mikroskopických ako makroskopických častíc. V roku 2005, boli za zdroj materiálu tohto prstenca určené kryovulkány nachádzajúce sa v južnej polárnej oblasti mesiaca Enceladus.

## Pozri aj

* Prstence Saturna
* Saturn

Kategória:Prstence Saturna
Prstenec C

thumb|right|Sonda Cassini – obrázok prstenca C, ktorý sa nachádza v hornej časti obrázku (svetlejší prstenec).
**Prstenec C** je široký a tenký prstenec nachádzajúci sa z vnútornej strany prstenca B. Objavil ho William Cranch Bond a George Phillips Bond v roku 1850. Nezávisle ho spozoroval aj William Rutter Dawes a Johann Gottfried Galle. William Lassell ho pomenoval "krepový prstenec", pretože sa skladá z tmavšieho materiálu než z akého sú prstence A a B.

Jeho vertikálna hrúbka je približne , hmotnosť okolo 1,1 × 1018 kg a optická hrúbka v rozmedzí 0,05 a 0,12.

## Colombova medzera a Titanov prstenec
Colombova medzera sa nachádza vnútri prstenca C. Vnútri tejto medzery sa nachádza úzky a svetlý Colombov prstenec, ktorý sa od Saturnu nachádza vo vzdialenosti 77 883 km. Tento prstenec je viac eliptický ako oblúkovitý. Niekedy sa nazýva aj "Titanov prstienok", pretože je usmerňovaný dráhovou rezonanciou s mesiacom Titan. S týmto umiestnením, vo vnútri prstencov, doba otáčania prstenca je podobná s rýchlosťouobehu mesiaca Titan, čo znamená, že vonkajšia časť prstenca sa vždy pohybuje zarovno s mesiacom Titan.

## Maxwellova medzera a prstienok
Maxwellova medzera sa nachádza vo vnútri vonkajšej časti prstenca C, ktorá tiež obsahuje hustý nepravidelný prstienok. V mnohých smeroch je tento prstienok veľmi podobný prstencu ε Urána. Obidva prstence obsahujú vlnovité štruktúry. Zatiaľ čo vlny v ε prstenci spôsobuje Uránov mesiac Cordelia, v okolí Maxwellovej medzery nebol objavený žiaden mesiac (júl 2008).

## Pozri aj

* prstence Saturna
* Saturn

Kategória:Prstence Saturna
Zoznam súčasných vládnucich monarchov

## Monarchovia v Afrike
* : Mswati III. 
* : Mohamed VI.
* : Letsie III.

## Monarchovia v Ázii
* : Naruhito 
* : Norodom Sihamoni 
* : Chalífa bin Sajíd Al Nahaján 
* : Máha Vadžiralonkorn 
* : Abdalláh II. 
* : Džigme Wangčchuk ml. 
* : Tuanku Al-Wathiqu Billah Tuanku MIZAN ZAINAL ABIDIN Ibni Al-Marhum Sultan Mahmud Al-Muktafi Billah Shah, sultán Terengganu
* : Muda Hassan Al-Bolkiah 
* : Kráľ Sultan bin Abdul Aziz 
* : Haitham bin Tariq Al Said

## Monarchovia v Európe
* : Filip 
* : Willem-Alexander
* : Henri
* : Frederik X.
* : Filip VI. 
* : Albert II. 
* 25px Nórsko: Harald V. 
* 25px Švédsko: Karol XVI. Gustáv 
* 25px Lichtenštajnsko: Hans Adam II 
* : Emmanuel Macron a Joan Enric Vives

## Monarchovia v Oceánii
* : Tupou VI. 

## Nadnárodní monarchovia
* : Karol III.

## Pozri aj
* Monarchia
* Zoznam súčasných monarchických štátov

Kategória:Monarchie
Monarchovia
Prstenec F

thumb|right|Mesiace Pandora (vľavo) a Prometheus (vpravo) obiehajúce z oboch strán prstenca F. Pri obežnej dráhe Prometheusa je viditeľný tmavý kanál.
**Prstenec F** je najvzdialenejším prerušovaným prstencom Saturnu a pravdepodobne najaktívnejším prstencom v Slnečnej sústave, so zmenami v niekoľkohodinových odstupoch. Nachádza sa 3000 km za vonkajším okrajom prstenca A. Bol objavený v roku 1979 tímom sondy Pioneer 11. Je veľmi tenký, iba niekoľko 100 kilometrov široký a pohromade udržiavaný dvoma mesiacmi, Prometheus a Pandora, ktoré obiehajú z vnútornej a vonkajšej strany.

Posledné fotografie sondy Cassini-Huygens ukázali, že prstenec F sa skladá z jedného hlavného prstenca a špirálovej štruktúry okolo neho. Tiež sa zistilo, že keď sa mesiac Prometheus priblíži v jeho apside, jeho gravitačná príťažlivosť vytvára slučky a vydutiny v prstenci F ako mesiac "kradne" materiál z prstenca, pričom po sebe zanecháva tmavý kanál vo vnútornej časti prstenca. Keďže Prometheus obieha okolo Saturnu rýchlejšie ako prstenec F, každý kanál je vytvorený o 3,2° pred tým predchádzajúcim.

V roku 2008 bol zistený ďalší dynamizmus, podľa ktorého iné zatiaľ nevidené malé mesiace obiehajúce vo vnútri prstenca F opakovane prechádzajú cez jeho tenké jadro kvôli poruchám od mesiaca Prometheus. Jeden z týchto malých mesiacov bol dočasne označený ako S/2004 S 6.

## Pozri aj

* Prstence Saturna
* Saturn

Kategória:Prstence Saturna